stanford-oval/wikipedia huggingface dataset:
רולטה רוסית
בקולנוע

משחק ברולטה רוסית הופיע גם במספר סרטי קולנוע, שהבולט בהם הוא "צייד הצבאים", אשר זכה בפרס האוסקר לסרט הטוב ביותר לשנת 1978. נטען כי בעקבות הסרט גדל מספר מקרי ההתאבדות בשיטה זו.
בסרט באגסי משנת 1991, הגנגסטר באגסי סיגל מבצע רולטה רוסית בכיוון ראשו, כדי להוכיח לאויבו דרגנה שהוא "אלמותי". הוא ניצל בניסיון זה.
הקוסם הבריטי דרן בראון ביצע הדגמה של רולטה רוסית עם אקדח אמיתי שבה הוא קיבל לידיו אקדח טעון בכדור בודד, גילה את מקומו של הכדור וניצל.
בסרטון המצויר של האחים וורנר משנת 1951, באגס באני נלחם ביוסמיטי סאם על מנת לזכות בבחירות לראשות העיר, כאשר מתברר שהסוס האפל זכה בבחירות, באגס וסם מחליטים לשחק ברולטה רוסית שבסופה באגס מכוון לראשו, מפספס ופוגע בסם. הקטע צונזר ברוב רשתות הטלוויזיה האמריקאיות, אולם בישראל הוא שודר ללא צנזורה.
במשחק Call of Duty: Black Ops מייסון משחק עם וודס רולטה רוסית וברגע האחרון יורה את הכדור לעבר שוביו ושניהם ניצלים.
רולטה רוסית משחקת תפקיד מרכזי בסרט הדרמה ההיסטורית "דואליסט" משנת 2016.
בסדרה "גומורה" מבצע הגיבור צ'ירו גרסה מחוזקת של רולטה רוסית (שהוא מכנה "רולטה ספרדית") שבה יש 3 כדורים מתוך 6. כלומר, סיכוי 1:2 שתתבצע ירייה. הוא עובר את המשחק בשלום ובכך מוכיח שהוא "אלמותי", בדומה לסרט "באגסי" המוזכר למעלה. זהו גם כינויו בסדרה - "האלמותי".
בדרמה הספרדית "בית הנייר" סיילנה אוליבירה המכונה "טוקיו" מאיימת על אנדרס דה פונויוסה המכונה "ברלין" במשחק מדומה של רולטה רוסית. המשחק נעצר לפני שנורה כדור.
בסרט הקולנוע הישראלי "לשחרר את שולי", ראש הקרטל הרנן מאלץ את אביהו, בצלאל ונתי לשחק רולטה רוסית בזה אחר זה מבלי "לערבב" את התוף. אביהו ובצלאל לוחצים על ההדק פעם אחת, ונתי לוחץ על ההדק שלוש פעמים לכיוון ראשו, והלחיצה השישית והאחרונה של נתי מחסלת את אחד מחברי הקרטל.
הערות שוליים

↑  The Deer Hunter Suicides
רדומישל ויילקי

| --- | --- |
סמל רדומישל ויילקיסמל רדומישל ויילקי

 מדינה:  פולין פולין
 פרובינציה:  פודקרפצקיה פודקרפצקיה
 מחוז:  מיילץ
 שטח:  8.79 קמ"ר
 אוכלוסייה:  ‏
  ‑ בעיירה:  3,329 (31 במרץ 2021)
 קואורדינטות:  50°11′N 21°16′E﻿ / ﻿50.183°N 21.267°E﻿ / 50.183; 21.267
 אזור זמן:  UTC+1
 www.radomyslwielki.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטירדומישל ויילקי(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטירדומישל ויילקי(למפת פרובינציית פודקרפצקיה רגילה) ז'שוב פשמישל סטאלובה וולה מיילץ שוויינטו. לובלין פולין קטן  סלובקיה אוקראינהרדומישל ויילקי(למפת פרובינציית פודקרפצקיה מוגדלת) ז'שוב פשמישל סטאלובה וולה מיילץ שוויינטוקז'יסקיה לובלין פולין קטן  סלובקיה אוקראינהרדומישל ויילקי  he tabBackground:;tabBorder:#aaa;defaultTab:0;
רדומישל ויילקי (בפולנית: Radomyśl Wielki) היא עיירה במחוז מיילץ שבפרובינציית פודקרפצקיה בפולין.
תולדות היישוב

העיירה נוסדה בשנת 1581 כיישוב פרטי בבעלות אצילים, בו התקיימו ירידים. באמצע המאה ה-17 נשרפה העיירה בידי השוודים. בחלוקת פולין בסוף המאה ה-18 נכללה העיירה בתחום גליציה האוסטרית.
יהודי רדומישל ויילקי

בתחילה נאסר על יהודים להתגורר בעיירה, ואלו החלו להתיישב בפרבר הסמוך לה. בשנת 1764 נמנו בעיירה 300 יהודים, ובתקופה זו החלה להתקיים ביישוב קהילה יהודית עצמאית. מהמאה ה-19 התקיימה בעיירה פעילות חסידית, ומשלהי אותה מאה התקיימה ביישוב גם פעילות ציונית. במהלך נובמבר 1918 נערך פוגרום בן מספר ימים ביהודי העיירה בהסתת הכומר המקומי.
בין מלחמות העולם נמנו בעיירה 1,422 יהודים, רוב תושביה, והתקיימה בה פעילות של המפלגות הציוניות ושל אגודת ישראל. בשנות השלושים של המאה ה-20 סבלו יהודי העיירה מהתנכלויות אנטישמיות גוברות והולכות כלפיהם מצד שכניהם הפולנים.
בין רבני העיר המפורסמים היה הרב שמואל אנגל. אחריו כיהן בנו רבי חיים.
בעיר היו קהילות של חצרות גרודז'יסק ודז'בנה. רבי אברהם חיים הורוביץ מפלאנטש ישב בעיר למשך תקופה. חתנו רבי יואל טייטלבוים אכל אצלו "קעסט" במשך שנה.
יהודי רדומישל ויילקי > בשואה

עם פרוץ מלחמת העולם השנייה נמלטו מהעיירה רבים מיהודיה. עם כניסת הגרמנים ליישוב ב-8 בספטמבר 1939, חטפו גברים יהודים בה לעבודת כפייה. למחרת יום כיפור ת"ש פשטו אנשי ס"ס על בתי היהודים בעיירה, וריכזו את הגברים בכיכר המרכזית ביישוב, שם התעללו בהם בפומבי, תוך מריטת זקנים. בהמשך, הוטלו על יהודי העיירה גזירות שונות, ובהן הגבלות תנועה, איסור על קשר עם לא יהודים, חיוב בתשלומי כופר וחובת ביצוע עבודות כפייה, חלקן במחנות עבודה קשים. בתקופה זו ולאחריה הגיעו לעיירה פליטים יהודים רבים מיישובי הסביבה.
ביוני 1942 הובאו לעיירה יהודים שגורשו מיישובי הסביבה. ב-19 ביולי 1942 בשעה 7 בבוקר נצטוו יהודי העיירה להתרכז בכיכר המרכזית בה, שם נערכה בהם סלקציה, תוך רצח בני משפחה שלא הסכימו להיפרד זה מזה, ובהם ילדים רבים, ותוך רצח הקשישים בבורות ירי בשטח בית העלמין המקומי. כל יתר יהודי העיירה הוסעו במועד זה לדמביצה, בה חלקם נרצחו במקום, והיתר הועברו להשמדה במחנה מיידנק. לאחר השלמת הגירוש, ערכו הגרמנים מצוד אחר יהודים מסתתרים בעיירה ובסביבתה. כ-60 יהודים מהעיירה הצליחו להתארגן ביער דולצ'ה הסמוך ליישוב כקבוצה חמושה, ו-35 מהם שרדו, לאחר שהצליחו להגיע לאזור השליטה הסובייטית.
הערות שוליים

↑  שטח ואוכלוסייה בפרופיל הטריטוריאלי ב-2015, משרד הסטטיסטיקה המרכזי של פולין.
| --- | --- |
בקרת זהויות :  NLI: 987007467609105171  GND: 4463961-2  LCCN: no00005573  MusicBrainz: c6341a61-abde-4d15-8be2-2985ab973d8b  VIAF: 140989398   WorldCat (עם VIAF): 140989398
רוט ד'אוקסיטני

| --- | --- |

דבוקת המרוץ ב-2012
 מדינות:  צרפת צרפת
 סוג:  מרוץ קטעים
 חודש:  יוני
 משך:  6 קטעים
 היסטוריה
 התקיים לראשונה:  1977
 מרוצים עד כה:  46
 מנצח ראשון:  צרפת ז'אק אסקלאן
 מוביל במספר הניצחונות:  צרפת ז'ילבר דוקלו-לסל
 מנצח אחרון:  קנדה מייקל וודס
 שנת מרוץ אחרונה:  2023
 
רוט ד'אוקסיטני (שם רשמי בצרפתית: La Route d'Occitanie – La Dépêche du Midi) הוא מרוץ אופני כביש בקטעים שנערך בחבל אוקסיטניה מאז 1977. המרוץ נערך בדרך כלל כשבועות ספורים לפני הטור דה פראנס ומשמש כמרוץ הכנה לקראתו. הוא נמצא בדרג 2.1 כחלק מסבב המרוצים האירופאי של ה-UCI.
היסטוריה

המרוץ נוסד בשנת 1977 בשם "Tour du Tarn", אז ניצח בו ז'אק אסקלאנס המקומי. בשנת 1982, עבר להיקרא ה-"Tour Midi-Pyrénées". בשנת 1988 המרוץ עבר להיקרא "לה רוט דו סוד", והמרוץ מוכר וידוע בשם הזה, בשנת 2018 שונה שם המרוץ לשמו הנוכחי. שיאן הניצחונות במרוץ הוא ז'ילבר דוקלו-לסל המקומי, שניצח ב-1980, 1983, ו-1989.
מנצחים

| שנה | רוכב | קבוצה |
| --- | --- | --- |
| 1977 | צרפת ז'אק אסקלאנס | Peugeot-Esso-Michelin |
| 1978 | צרפת פייר ריימונד וילמיאנה | Renault-Gitane |
| 1979 | צרפת יבון ברטין | Renault-Gitane |
| 1980 | צרפת ז'ילבר דוקלו-לסל | Peugeot-Esso-Michelin |
| 1981 | צרפת ז'אן רנה ברנדאו | Peugeot-Esso-Michelin |
| 1982 | איטליה פרנצ'סקו מוזר | Famcucine |
| 1983 | צרפת ז'ילבר דוקלו-לסל | Peugeot-Shell-Michelin |
| 1984 | צרפת פסקל סימון | Peugeot-Shell-Michelin |
| 1985 | אירלנד סטפן רוש | La Redoute |
| 1986 | שווייץ ניקי רוטימן | La Vie Claire |
| 1987 | צרפת רג'יס קלרה | טקה |
| 1988 | צרפת רונאן פנסה | Z–Peugeot |
| 1989 | צרפת ז'ילבר דוקלו-לסל | Peugeot-Shell-Michelin |
| 1990 | צרפת איב בונאמור | Castorama |
| 1991 | שווייץ לורן דופו | Helvetia-La Suisse |
| 1992 | ליטא ארטוראס קספוטיס | פוסטובון |
| 1993 | צרפת אריק בויר | GAN |
| 1994 | קולומביה אלבארו מחיה | מוטורולה |
| 1995 | שווייץ לורן דופו | פסטינה–לוטוס |
| 1996 | צרפת לורן ז'אלאבר | ONCE |
| 1997 | אוסטרליה פטריק יונקר | רבובנק |
| 1998 | צרפת ארמנד דה לה קוובאס | בנסטו |
| 1999 | ארצות הברית ג'ונתן ואוטרס | קבוצת רשות הדואר האמריקאית |
| 2000 | פולין תומאש ברוזינה | מוביסטאר |
| 2001 | קזחסטן אנדריי קיביליב | קופידיס |
| 2002 | ארצות הברית  לוי ליפהיימר | רבובנק |
| 2003 | אוסטרליה מייקל רוג'רס | קוויק-סטפ דאוויטמון |
| 2004 | אוסטרליה בראדלי מקגיי | FDJeux.com |
| 2005 | צרפת סנדי קאסאר | פרנסיס דה ז'ה |
| 2006 | צרפת תומא ווקלר | Bouygues Télécom |
| 2007 | ספרד אוסקר סביליה | Relax–GAM |
| 2008 | אירלנד דן מרטין | סליפסטרים–צ'יפוטלי |
| 2009 | פולין פרזמיסלאוו נימיץ | Miche-Silver Cross-Selle Italia |
| 2010 | צרפת דויד מונקוטייה | קופידיס |
| 2011 | בלארוס ואסיל קיריינקה | קבוצת מוביסטאר |
| 2012 | קולומביה נאירו קינטנה | קבוצת מוביסטאר |
| 2013 | צרפת תומא ווקלר | יורופקאר |
| 2014 | אירלנד ניקולס רוש | טינקוף- סאקסו |
| 2015 | ספרד אלברטו קונטדור | טינקוף–סאקסו |
| 2016 | קולומביה נאירו קינטנה | טינקוף–סאקסו |
| 2017 | שווייץ סילבן דילייה | BMC Racing Team |
| 2018 | ספרד אלחנדרו ולוורדה | קבוצת מוביסטאר |
| 2019 | ספרד אלחנדרו ולוורדה | קבוצת מוביסטאר |
| 2020 | קולומביה איגן ברנל | קבוצת אינאוס |
| 2021 | ספרד אנטוניו פדררו | קבוצת מוביסטאר |
| 2022 | קנדה מייקל וודס | ישראל - פרמייר טק |
| 2023 | קנדה מייקל וודס | ישראל - פרמייר טק |
קרחון זלוקוצנה

| --- | --- |

מיקום חוף נורדנשלד.
 מידע כללי
 על שם:  Zlokuchene 
 מיקום:  אזור הברית האנטארקטית 
 אורך:  13 ק"מ 
 רוחב:  3.5 ק"מ 
 קואורדינטות:  64°51′15″S 60°59′40″W﻿ / ﻿64.8542°S 60.9944°W﻿ / -64.8542; -60.9944
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון זלוקוצנה(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון זלוקוצנה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון זלוקוצנה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון זלוקוצנה
 
קרחון זלוקוצנה (באנגלית: Zlokuchene Glacier; בבולגרית: ледник Злокучене ) ,הוא קרחון הממוקם באזור חוף נורדנשלד שבארץ גראהאם אנטארקטיקה שבצפון חצי האי האנטארקטי, שבאנטארקטיקה.
קרחון זלקוצנה ממוקם מצפון לקרחון ריסימינה; קרחון זלוקוצנה ממוקם ממזרח לקרחון רוגוש.
קרחון זלוקוצנה ממוקם מדרום לנתיב התחתון של קרחון דריגאלסקי.
קרחון זלוקוצנה מנקז את אוכף מראהורי, לכיוון מזרח, והוא זורם ביןרכס קיוסטנדיל לבין רמת לובץ'.
קרחון זלוקוצנה נשפך אל ים ודל, בסמוך מצפון מערב לנונאטאק פדרסן.
היסטוריה > מיפוי אזור הקרחון

אזור קרחון זלוקוצנה מופה לראשונה על ידי סוקרים בריטיים בשנת 1978.
היסטוריה > מקור השם

הקרחון נקרא על שם היישובים זלוקוצ'נה שבמערב ובדרום בולגריה .
לקריאה נוספת

הגאזט האנטארקטי הבולגרי (בבולגרית)
רדוסלאב לאטאל

רדוסלאב לאטאל (בצ'כית: Radoslav Látal, נולד ב-6 בינואר 1970 בפרוסטיוב שבצ'כוסלובקיה) הוא כדורגלן עבר צ'כי ששיחק בעמדת הקשר בעיקר בסיגמה אולומוץ, בשאלקה 04, ובנבחרת צ'כיה, עמה הגיע למקום השני ביורו 1996. לאטאל הוא המאמן של פיאסט גליביצה מליגת העל הפולנית.
קריירת מועדונים

לאטאל גדל במועדון הצ'כוסלובקי סיגמה אולומוץ, שם שיחק עשר שנים כנער, ועלה לבוגרים בשנת 1987. לאטאל שיחק בקבוצה הבוגרת של סיגמה אולומוץ עד לשנת 1994, למעט הפסקה של שנה אחת בדוקלה פראג בעונת 1989/90, אז זכה עם הקבוצה בגביע הצ'כוסלובקי, לאחר ניצחון בבעיטות הכרעה על אינטר ברטיסלאבה.
בקיץ 1994 עבר לאטאל לשאלקה 04, והחל בקריירה ענפה בבונדסליגה. לאטאל שיחק בשאלקה במשך שבע עונות רצופות, בכולן היה שחקן הרכב ראשון. לאטאל שיתף פעולה בקישור של שאלקה באותם ימים עם חברו לנבחרת צ'כיה יירי נמץ, ועם אינגו אנדרברוגה, מיכאל בוסקנס ואנדראס מילר הגרמנים, ובשנים מאוחרות יותר עם אולף תון ויורג בומה. בעונת 1996/97 זכה לאטאל עם הקבוצה בגביע אופ"א, לאחר ניצחון במפגש כפול מול אינטר מילאנו, בו לטאטל נטל חלק מרכזי. בעונת 2000/01 זכה לאטאל עם הקבוצה בגביע הגרמני לאחר ניצחון 2-0 בגמר על אוניון ברלין. לאטאל נכנס בגמר זה כמחליף במקומו של ג'רלד אסמואה בדקה ה-80. בתום עונה זו, עזב לאטאל את שאלקה, לאחר שצבר 187 הופעות ליגה, בהן הבקיע 14 שערים.
בקיץ 2001 חזר לאטאל לקבוצת נעוריו, סיגמה אולומוץ מליגת העל הצ'כית, אך כעבור עונה אחת עבר לבאניק אוסטרבה, גם היא מהליגה הצ'כית. בבאניק אוסטרבה לאטאל שיחק שלוש עונות, בהן זכה באליפות צ'כיה בעונת 2003/04 ובהגביע הצ'כי בעונת הפרישה שלו, 2004/05.
קריירה בינלאומית

לאטאל החל לשחק בנבחרת צ'כוסלובקיה בשנת 1991. עם פירוק צ'כוסלובקיה עבר לאטאל לשחק בנבחרת צ'כיה, והגיע עמה למקום השני המפתיע ביורו 1996, בו הפסידה צ'כיה במשחק הגמר לנבחרת גרמניה בשער זהב של אוליבר בירהוף בהארכה. לאטאל הצטיין באליפות זו, ואף נכלל בנבחרת הטורניר בסיומו. לאחר מכן, לאטאל השתתף גם ביורו 2000, בו נכשלה הנבחרת הצ'כית ולא עברה את שלב הבתים. במשחק של צ'כיה מול נבחרת הולנד ביורו 2000, הורחק לאטאל בכרטיס אדום על ידי השופט פיירלואיג'י קולינה על אף שכבר הוחלף וישב מחוץ לדשא במשך 20 דקות, עקב מחאתו על כך שהוענקה בעיטת עונשין להולנד בדקה ה-89, אותה תרגם פרנק דה בור לניצחון הולנדי בתוצאה 1-0. הופעתו האחרונה של לאטאל במדים הלאומיים נערכה בשנת 2001.
קריירת אימון

לאחר פרישתו, לאטאל אימן מספר קבוצות בצ'כיה ובסלובקיה, וזכה עם קושיצה בהגביע הסלובקי בעונת 2013/14. החל משנת 2015, לאטאל הוא מאמן קבוצת פיאסט גליביצה מליגת העל הפולנית.
תארים > כשחקן

עם דוקלה פראג:
הגביע הצ'כוסלובקי: 1989/90
עם שאלקה 04:
גביע אופ"א: 1996/97
הגביע הגרמני: 2000/01
עם באניק אוסטרבה:
אליפות ליגת העל הצ'כית בכדורגל: 2003/04
הגביע הצ'כי: 2004/05
תארים אישיים:
נבחרת הטורניר של יורו 1996
נבחרת העונה של ליגת העל הצ'כית בכדורגל: 2003/04
תארים > כמאמן

עם קושיצה:
הגביע הסלובקי: 2013/14
רולו ויקס

| --- | --- |
אין תמונה חופשית
 לידה:  20 במרץ 1987 (בן 37) צ'יצ'סטר, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1993 
 מקום לימודים:  בית הספר סטואו 
 פרופיל ב-IMDb
 
רולו ויקס (באנגלית: Rollo Weeks; נולד ב-20 במרץ 1987) הוא שחקן בריטי.
ביוגרפיה

ויקס נולד בצ'יצ'סטר שבמערב סאסקס. הוא בנם של רובין וסוזן ויקס והאח הצעיר של השחקניות האניסאקל ופרדיטה ויקס. הוא למד בבתי הספר למשחק של תיאטרון סילביה יאנג וב"סטאו סקול".
הופעת הבכורה של ויקס בסרט קולנוע הייתה בשנת 2000 ב-"The Little Vampire" בבימויו של אולריק אדל. על הופעתו בסרט היה ויקס מועמד לפרס השחקן הצעיר. ב-2003 הופיע בסרט "נערה עם עגיל פנינה" וב-2004 שיחק בדרמה "The Queen of Sheba's Pearls". ב-2006 הופיע בתפקיד ראשי בדמות אדון הגנבים / סקיפיו בסרט "אדון הגנבים", המבוסס על הרומן "מלך הגנבים" מאת קורנליה פונקה ובבימויו של ריצ'רד קלאוס. ויקס הופיע גם בתוכנית טלוויזיה אחדות. ב-1998 שיחק בתפקיד לורד לואיס וילטון בסדרת הדרמה "Berkeley Square", וב-1993 הופיע בדמות ג'וזף במיני-סדרה "Goggle-Eyes". ב-2009 שיחק ויקס בספיישל "Blood in the Water" של התוכנית "Shark Week". עוד ב-2009 הופיע בתפקיד גווידו בסרט "Chéri". ב-2010 לוהק לתפקיד ג'ייקוב בדרמה הקומית "Booked Out" על חייהם של דיירים בשיכון ישן.
עוד גילם ויקס את דמותו של הנסיך ג'ורג' הצעיר בסרטו של סטיבן פוליאקוף "הנסיך האבוד" אודות אחיו הצעיר ג'ון שהיה חולה באפילפסיה והוסתר מעיני הציבור.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1993 |  | Goggle Eyes | ג'וזף |  |
| 1995 | לב אמיץ | Braveheart | ילד בהמון |  |
| 1998 |  | Berkeley Square | לורד לואיס וילטון |  |
| 2000 |  | The Little Vampire | רודולף סקוויל-בא |  |
| 2001 | אטילה | Attila | אטילה הצעיר |  |
| 2003 | הנסיך האבוד | The Lost Prince | ג'ורג' | מיני-סדרה |
| 2003 | נערה עם עגיל פנינה | Girl with a Pearl Earring | פרנס |  |
| 2004 |  | George and the Dragon | רין (Wryn) |  |
| 2004 |  | The Queen of Sheba's Pearls | ג'ק |  |
| 2006 | אדון הגנבים | The Thief Lord | סקיפיו מסימו |  |
| 2009 |  | Chéri | גווידו |  |
| 2009 |  | Blood in the Water: 2 | אלברט או'הרה |  |
| 2012 |  | Booked Out | ג'ייקוב |  |
הערות שוליים

↑  The Thief Lord (2006) at the Internet Movie Database
| --- | --- |
בקרת זהויות :  GND: 1061736873  ISNI: 0000 0000 4276 9206  LCCN: no2006059979  VIAF: 12060898   WorldCat (עם VIAF): 12060898
קמלוט (מחזמר)

| --- | --- |

ריצ'רד ברטון כמלך ארתור בהפקה המקורית
 מילות השירים:  אלן ג'יי לרנר 
 מבוסס על:  "המלך לשעבר ולעתיד" מאת ט.ה. ווייט
 ליברטיסט:  אלן ג'יי לרנר
 מוזיקה:  פרדריק לאו
 מקום ההתרחשות:  אנגליה
 תקופת ההתרחשות:  ימי הביניים
 מדינה:  ארצות הברית ארצות הברית
 סוגה:  מחזמר
 הצגת בכורה:  1960-1963, 1980, 1993, 2008
 מספר מערכות:  2
 שפה:  אנגלית
 פרסים:  4 פרסי טוני
 
קמלוט (באנגלית: Camelot) הוא מחזמר שנוצר על ידי אלן ג'יי לרנר (מחזה ופזמונים) ופרדריק לאו (מוזיקה), המבוסס על אגדת המלך ארתור כפי שעובד ברומן הטטרלוגי של ט.ה. ווייט, "המלך לשעבר ולעתיד".
ההפקה המקורית מ-1960, בבימויו של מוס הארט, בניצוחם של רוברט ראסל בנט ופיליפ ג' לאנג ובכיכובם של ג'ולי אנדרוז וריצ'רד ברטון, רצה בתיאטרון מג'סטיק בברודוויי במשך 873 הופעות, זכתה בארבעה פרסי טוני ועלתה במשך השנים במספר חידושים (האחרונה שבהם הייתה הפקה ניו-יורקית ב-2023) ובהפקות זרות, ואף זכתה לגרסה קולנועית ב-1967. אלבום ההפקה המקורית היה הנמכר ביותר בארצות הברית במשך 60 שבועות, ע"פ דירוג LP. המחזמר הפך גם להיות מזוהה עם ממשל קנדי, שאף כונה לעיתים "עידן קמלוט".
דמויות

המלך ארתור – שליט ממלכת קמלוט ומייסד אבירי השולחן העגול.
מרלין - קוסם ומורו החכם של ארתור.
גווינביר – אשתו של ארתור, מלכת קמלוט.
לנסלוט – אביר השולחן העגול, צרפתי, מאוהב בגווינביר.
סר דינאדן, סר סגרמור וסר ליונל – אבירי השולחן העגול.
מורדרד - בנו הבלתי חוקי של ארתור, המנסה לערער את שלטונו ולזכות בעצמו בכס המלוכה.
מורגן לה פיי – מכשפה המתגוררת ביער.
טום וורוויק – צעיר שבא להצטרף לשולחן העגול.
עלילה > מערכה I

המלך ארתור לחוץ מנישואיו הקרובים ומסתתר על עץ. הקוסם מרלין, מורו החכם, קורא לו לרדת למטה כדי להזהיר את המלך הצעיר שהוא חייב ללמוד לחשוב בעצמו. מרלין, שחי אחורה בזמן ויודע מה יקרה בעתיד כמו גם מה שקרה בעבר, יודע שהוא יופרד בקרוב מארתור. מרלין משכנע את ארתור לרדת וגוער בו על התנהגותו הלא מלכותית. ארתור נותר לבדו, מהרהר ברגשותיו על נישואיו המיועדים. הוא שומע מישהו מתקרב וממהר לטפס שוב על העץ. גווינביר, כלתו המיועדת של ארתור, מגיעה ליער. היא לא אוהבת את הרעיון להיות מלכה ומעדיפה לחיות חיים רגילים. היא מיועדת לארתור, שתחילה קורא לעצמו "יבלות" (כינוי הילדות שלו) ולאחר מכן, כדי להסיר את חוסר רצונה להינשא, מספר לה על הנאות החיים בממלכת קמלוט. זוהי אהבה ממבט ראשון והם כמעט מתנשקים, אך הנשיקה נקטעת כאשר שני משרתיו של ארתור מתקרבים. ארתור מספר לגווינביר את הסיפור כיצד הוציא את החרב מהאבן והפך למלך, והיא סוף סוף מסכימה להינשא לו. הקוסם מרלין משועשע מהתפתחות זו, אך שמחתו הופכת לצער כשהתגלויותיו על העתיד לבוא מתחילים לדעוך. הוא מזהה את גבירת האגם, נימפה יפה שבאה לקחת אותו אל המערה לשינה נצחית. הוא מתחנן אליה שתענה לו, כיוון שלא זכר האם הוא הזהיר את ארתור מפני שני אנשים חשובים, לנסלוט ומורדרד. זיכרונותיו דועכים באופן קבוע, והוא מובל משם.
חמש שנים לאחר מכן, ארתור יושב עם גווינביר בחדר העבודה שלו, מתלבט מה לעשות. הוא מסביר שהוא מבקש ליצור סוג חדש של אביר, אחד שלא יירתע מלהילחם, אבל ינסה לשמור על כבוד וצדק. הוא מחליט בסופו של דבר, בעזרת גווינביר, להקים את אבירי השולחן העגול עם המוטו "כוח לצדק". חמש שנים מאוחר יותר, הרעיון של ארתור הפך את אבירי השולחן העגול להיות ידועים בכל רחבי הארץ, ותהילתם התפשטה גם לצרפת. צרפתי צעיר, יומרני ודתי,  לנסלוט דו לאק, ששמע על השולחן העגול, החליט לבוא לקמלוט ולהצטרף לאביריו של ארתור, כשהוא בטוח שהוא מושלם לתפקיד. המלך פלינור, אדם מבוגר שהיה קרוב משפחה של ארתור, מגיע אף הוא לקמלוט כדי לאמוד בעצמו על גדולתו של ארתור, ונראה שמאוחר יותר הוא הופך לחלק מהמשפחה. גווינביר מארגנת באדמת הטירה את פסטיבל "יום מאי", וארתור מציג את לנסלוט בפני אשתו, שמפתחת סלידה מיידית אליו. עם הזמן לנסלוט הופך ליריבם של רוב האבירים. גווינביר מסיתה שלושה מהם, סר דינאדן, סר סגרמור וסר ליונל החסון, לאתגר את לנסלוט בדו-קרב. ארתור (שבניגוד לכל האחרים, ידידותי ללנסלוט) נחרד מכך, אך מבין שהוא לא יכול לכעוס על גווינביר.
לנסלוט מביס בדו-קרב בקלות את כל שלושת האבירים. הוא פצע את סר ליונל, שנלחם אחרון, עד כדי כך שהקהל שנכח בזירה חשב שהוא מת. אבל מורת רוחו של הקהל הופכת ליראת כבוד והערצה, כשלנסלוט מחייה לכאורה את ליונל. הערצה זו של הקהל ללנסלוט מותחת את גווינביר, אשר, לאכזבתה, מוצאת את עצמה מתאהבת בו. היא אינה רוצה להפר את נדרי הנישואין שלה, ומייחלת שלנסלוט יעזוב את קמלוט. בפיתול אומלל של הגורל, לנסלוט, למרות דברי הרהב שלו שהוא חסין לתענוגות הגוף, מאוהב גם הוא עד טירוף בגווינביר ונקרע באופן דומה בין אהבתו לבין מסירותו לארתור. לנסלוט מתמנה לאביר השולחן העגול. ארתור הממולח מנחש שיש ללנסלוט ולגווינביר רגשות זה כלפי זו, כפי שאכן קורה, אבל מקווה שזה יעבור, והוא גם לא רוצה לערער את השלווה בקמלוט. הוא מנהל מונולוג עם חרבו אקסקליבר, שהם יתמודדו יחד עם האתגרים העומדים בפניהם.
עלילה > מערכה II

כמה שנים מאוחר יותר, גווינביר ולנסלוט עדיין מתייסרים באהבתם שלא התגשמה. היא מנסה להיפטר ממנו, אבל לנסלוט לא עוזב אותה. שניהם מאמינים כי ארתור לא מודע למתרחש ביניהם. עם זאת, היא נשארת נאמנה לארתור, ועוזרת לו לטפל בענייני המדינה.
מורדרד, בנו הבלתי חוקי של ארתור, מגיע לקמלוט על מנת לבזות את המלך ולנסות לזכות בעצמו בכס המלוכה. ארתור מעמיד אותו כאחראי על תוכנית האימונים של האבירים, כשהוא לא מודע לכך שמורדרד נמצא שם על מנת להרוס את השולחן העגול כנקמה באביו שנטש אותו, וכי הוא מתעב את הרעיון להיות אביר. ארתור מתחיל להרגיש את הלחצים הנובעים מתפקידו בשלטון אנגליה, והוא וגווינביר תוהים מה עושים פשוטי העם, שאין להם אחריות כזו. מורדרד מפתח בינתיים תוכנית שיטתית להרוס את ארתור וממלכתו. הוא נכנס לקרחת יער קסום שבו דודתו, המכשפה מורגן לה פיי, שוכנת בטירה בלתי נראית. למורגן יש חולשה למתוקים, ולמרות שהיא אוהבת את ארתור, מורדרד מצליח לשחד אותה עם היצע גדול של דברי מתיקה, לבנות את אחד מהקירות הבלתי נראים שלה סביב ארתור ללילה אחד, כך שכאשר הוא ילך לצוד ביום שלמחרת, הוא לא יהיה מסוגל לחזור לטירה. בינתיים, מורדרד מזכיר לאבירים את ימיהם בעבר בלחימה ובביזה, ומסית אותם נגד ארתור. כשארתור נעלם, לנסלוט, שלא מסוגל לעצור את עצמו, מבקר את גווינביר בלשכתה, בדיוק כפי שמורדרד חשד שיעשה, והם מתנשקים בלהט. המזימות של מורדרד מגיעות לשיאן כאשר הוא וכמה מאבירי השולחן העגול מאשימים את לנסלוט בבגידה ומנסים לקחת אותו בשבי. לנסלוט נלחם בהם ובורח, אבל גווינביר נעצרת, נשפטת, נמצאת אשמה בבגידה בשל הרומן שלה עם לנסלוט, ונגזר עליה להישרף על המוקד. ארתור צופה ממרחק בהוצאה להורג, כשמורדרד מתגרה בו על כישלונותיו. הוא נקרע בין כיבוד החוקים שלו וחובתו כמלך, לבין ויתור על גווינביר, שהוא עדיין אוהב למרות הכל. ברגע האחרון, לנסלוט מגיע עם צבא, מציל את גווינביר ולוקח אותה עמו לצרפת. תוך כדי פעולה, לנסלוט נאלץ להרוג כמה מהאבירים האחרים, ועוזב את הניצולים שנשבעים לנקמה.
כדי לשמור על כבודו שלו ועל כבודה של ממלכת קמלוט, ארתור חייב עכשיו לצאת למלחמה נגד לנסלוט. מורדרד לוקח את כוחותיו שנגד ארתור חזרה לאנגליה. המלחמה גובה מחיר כבד מממלכת קמלוט, כשיותר ממחצית מאבירי השולחן העגול נהרגים. לפני הקרב הסופי, ארתור פוגש את לנסלוט וגווינביר. מערכת היחסים בין לנסלוט וגווינביר נמצאת על שרטון בגלל ייסורי המצפון שלהם. גווינביר הפכה לנזירה והשולחן העגול נשבר. הם מציעים לעמוד בפני הצדק באנגליה, בתמורה לכך שארתור לא יראה את גווינביר נשרפת או את לנסלוט נערף. הוא סולח לשניהם, והם יוצאים בנפרד. באותו הלילה במחנה, ארתור פוגש נוסע סמוי וצעיר בשם טום וורוויק, שבא להצטרף לשולחן העגול. נאומו של וורוויק מזכיר לארתור את האידיאליזם והתקווה שהיו לו כמלך צעיר, ומעורר בו השראה. ארתור ממנה את טום כאביר ושולח אותו בחזרה לאנגליה, כדי לגדול שם ולהעביר לדורות הבאים את האידיאלים של האבירות ושל קמלוט.
שירים

| --- | --- |
 מערכה I "אוברטורה"  "המצעד" - אינסטרומנטלי  "אני תוהה מה המלך עושה הלילה" - ארתור  "ההנאות הפשוטות של הבתולות" - גווינביר  "קמלוט" - ארתור  " קמלוט" (ביצוע נוסף) - ארתור, גווינביר  "בוא אחרי" - גבירת האגם  " C'est Moi" - לנסלוט  "החודש הבריא של מאי" - גווינביר, אנסמבל  " אז אתה יכול לקחת אותי ליריד" - גווינביר ושלושת האבירים  "איך להתמודד עם אישה" - ארתור  "קרבות פנים אל פנים" - ארתור, גווינביר, אנסמבל  "לפני שאני מביטה בך שוב " – גווינביר:  מערכה II "אם אי פעם אני אשאיר אותך " - לנסלוט  "שבע המידות הטובות והקטלניות" - מורדרד  "מה אנשים פשוטים עושים?" – ארתור וגווינביר  "פיו, באלוהים!" - מורדרד ואבירים  "אני אהבתי אותך פעם בשתיקה" - גווינביר  "גווינביר" - אנסמבל  "קמלוט" (ביצוע נוסף) - המלך ארתור
רוקמדור (גבינה)

| --- | --- |

 
 מאכלים
 סוג:  גבינה
 על שם:  רוקאמאדור 
 אזור מוצא:  מחוז לוט
 מוצא:  צרפת צרפת
 מרכיבים עיקריים:  חלב עיזים 
 גבינות
 סוג חלב:  עזים
 ייצור כולל:  1,265 טונה (נכון ל־2017) 
 תו תקן:  כינוי מקור מבוקר, כינוי מקור מוגן 
 
רוקמדור (בצרפתית: Rocamadour) היא גבינת עזים צרפתית שמקורה במחוז לוט שבדרום מערב צרפת. הגבינה קרויה על שם הכפר רוקמדור. הגבינה קיבלה סיווג אפלאסיון בשנת 1996.
הגבינה מיוצרת מחלב עזים לא מפוסטר, בצורת עיגולים קטנים במשקל של כ-35 גרם. היא מובשלת זמן קצר מאוד: 12 עד 15 ימים. היא נמכרת גם לאחר תקופת הבשלה ארוכה ואז היא נעשית דומיננטית יותר.
נהוג לאכול אותה על טוסט. בצורתה הבשלה יותר היא מוגשת כמות שהיא כחלק ממגש גבינות שבסיום הארוחה, יחד עם יין אדום.
קסקדה

| --- | --- |
נטלי הורלר, סולנית הלהקה
נטלי הורלר, סולנית הלהקה
 מקום הקמה:  בון 
 מוקד פעילות:  בון, גרמניה
 תקופת הפעילות:  מ-2004
 סוגה:  יורודאנס • אלקטרופופ • האוס
 כלי נגינה:  סינתיסייזר 
 חברת תקליטים:  זולנד רקורדס
 האתר הרשמי
 פרופיל ב-IMDb
 חברים
 נטלי הורלר  DJ מניאן   יאן פיפר
 
קסקדה (בגרמנית: Cascada) היא להקת יורודאנס, אלקטרו ופופ גרמנית שהוקמה ב-2004. חברי הלהקה הם הסולנית נטלי הורלר וכותבי השירים והמפיקים די ג'יי מניאן ויאן פיפר.
סינגל הבכורה של קסקדה "Miracle" הפך ללהיט, ואחריו הגיע "Everytime We Touch" שכבש פסגות מצעדים עולמיים ב-2006. כמו כן, הפך השיר לסינגל הדאנס הנמכר ביותר לאותה שנה וכן שבר שיאי מכירה בשוודיה. השיר הוא גרסת דאנס לשיר בעל אותו השם של הזמרת מגי ריילי.
ההצלחה המסחררת הבאה של הלהקה הייתה עם הסינגל "What Hurts the Most", שסימן את קסקדה ככוכבת העל של מוזיקת הדאנס. הסינגל הראשון מתוך אלבומם השלישי הנושא את שמו, "Evacuate the Dancefloor", הגיע למקום הראשון בטבלה הבריטית ובכך עקף את מייקל ג'קסון בשבוע שבו נפטר, וכן הופיע בראשי הטבלאות העולמיים.
נכון ל-2011, מכרה הלהקה כ-15 מיליון אלבומים ו-35 מיליון סינגלים ברחבי העולם. קסקדה היא להקת הדאנס במקום השני מבחינת ההורדות הדיגיטליות לאלבומיה בכל הזמנים. הלהקה זכתה, בין היתר, בתואר "ההרכב הגרמני המוכר ביותר" של טקסי המוזיקה העולמיים לשנת 2006.